Dubrovnik

Dubrovnik (bi latînî: Rausium, paşê Ragusium; bi îtalî: Ragusa) bajarek li başûrê Xirwatistanê li peravên Adriyatîkê ye, ku ji aliyê turîzmê ve gelek navdar e. Bajarê kevn di sala 1979an de ji aliyê UNESCOyê ve li lîsteya Kelepûra Cîhanê hate zêdekirin. Bajarê ku nifûsa wî zêdetirî 40,000 e, navenda îdarî ya wîlayeta Dubrovnik-Neretva û cîhê diyoseza katolîk e. Piraniya nifûsê bi etnîkî xirwat in, ku ji %90 zêdetir e. Di nav hindikahiyan de bosnak, sirb, montenegrî, alban û civateke biçûk ya cihû hene. Dubrovnîk ji hêla dîrokî ve bajarekî girîng ê bazirganiyê û paytexta Komara Ragusa ya kevnar bû. Navê xirwatî yê bajêr ji peyva slavî dubrava (daristan) hatiye wergirtin, navê romanî Ragusa/Rausa jî vedigere navê girava piçûk a ku rûniştgeha yekem (Lave, Lausa) lê hatiye avakirin. Çavkanî Girêdanên derve